(1) Šiame priede yra nustatomas kodinis numeris, skirtas nustatyti klasifikaciją pagal šį ir kitus Reglamento (EB) Nr. 396/2005 susijusius priedus. (2) Stulpelyje „Atskirų produktų pagal grupes, kurioms taikomos DLK, pavyzdžiai“ yra nurodomas mokslinis pavadinimas, jei tai įmanoma ir naudinga. Kur galima, remiamasi Tarptautine nomenklatūros sistema. (3) Žodis „Kita“ taikomas bet kuriems tiesiogiai nepaminėtiems produktams, žymimiems likusiais kodais stulpelyje „Grupės, kurioms taikomi DLK“. (4) II ir III priede nurodytos DLK taikomos tik produktams, naudojamiems maistui. Produktų dalims, naudojamoms tik kaip pašarų komponentai, bus taikomos atskiros DLK. (5) Jei pesticidas ir (arba) metabolitai (įskaitant įeinančius į liekanos apibrėžimą) yra tirpus (-ūs) vandenyje (log Pow yra mažesnis nei 3), DLK yra išreiškiama mėsos (įskaitant riebalus), gaminių iš mėsos, subproduktų ir gyvūninių riebalų mg/kg. Jei pesticidas ir (arba) metabolitai (įskaitant įeinančius į likučių apibrėžimą) yra tirpus (-ūs) riebaluose (log Pow yra didesnis nei 3 arba lygus 3) DLK yra išreiškiama mėsoje, mėsos gaminiuose, subproduktuose ir gyvūniniuose riebaluose esančių riebalų mg/kg. Maisto produktų, kurių sudėtyje yra 10 % arba mažiau riebalų, atveju liekana yra susijusi su visa maisto produkto su kaulu mase. Tokiais atvejais didžiausia leidžiamoji koncentracija yra viena dešimtoji vertės, susijusios su riebalų kiekiu, tačiau neturi būti mažesnė nei 0,01 mg/kg. Tai netaikoma karvės pienui ir nenugriebtam karvės pienui. Be to, tai netaikoma kitiems produktams, jei DLK yra nustatyta pagal apatinę nustatymo ribą. (6) Jei pesticidas ir (arba) metabolitai (įskaitant įeinančius į liekanos apibrėžimą) yra tirpus (-ūs) vandenyje (log Pow yra mažesnis nei 3), DLK yra išreiškiama pieno ir pieno produktų mg/kg. Jei pesticidas ir (arba) metabolitai (įskaitant įeinančius į liekanos apibrėžimą) yra tirpus (-ūs) riebaluose (log Pow yra didesnis nei 3 arba lygus 3), DLK yra išreiškiama karvės pieno ir nenugriebto karvės pieno mg/kg. Nustatant liekanas žaliame ir nenugriebtame karvės piene, apskaičiuoti reikėtų pagal 4 % masės riebalų kiekį. Liekanos kitų gyvulių žaliame ir nenugriebtame piene išreiškiamos pagal riebalų kiekį. Kitiems išvardytiems maisto produktams, kurių riebalų kiekis mažesnis nei 2 % masės, didžiausia leidžiamoji koncentracija laikoma koncentracija, lygi pusei koncentracijos vertės, nustatytos žaliam ir nenugriebtam pienui; jei riebalų kiekis sudaro 2 % masės arba daugiau, didžiausia leidžiamoji koncentracija išreiškiama mg/kg riebalų. Tokiais atvejais didžiausia leidžiamoji koncentracija yra 25 kartus didesnė už nustatytąją žaliam ir nenugriebtam pienui. Tai netaikoma kitiems produktams, jei DLK yra nustatyta pagal apatinę nustatymo ribą. (7) Jei pesticidas ir (arba) metabolitai (įskaitant įeinančius į liekanos apibrėžimą) yra tirpus (-ūs) vandenyje (log Pow yra mažesnis nei 3), DLK yra išreiškiama kiaušinių be lukštų mg/kg, paukščių kiaušinių ir kiaušinių trynių atveju. Jei pesticidas ir (arba) metabolitai (įskaitant įeinančius į liekanos apibrėžimą) yra tirpus (-ūs) riebaluose (log Pow yra didesnis nei 3 arba lygus 3), DLK taip pat išreiškiama šviežių kiaušinių be lukštų mg/kg, paukščių kiaušinių ir kiaušinių trynių atveju. Tačiau jei kiaušiniuose ir kiaušinių produktuose riebalų kiekis didesnis nei 10 %, didžiausia leidžiamoji koncentracija išreiškiama mg/kg riebalų. Šiuo atveju didžiausia leidžiamoji koncentracija yra 10 kartų didesnė už didžiausią leidžiamąją koncentraciją šviežiuose kiaušiniuose. Tai netaikoma kitiems produktams, jei DLK yra nustatyta pagal apatinę nustatymo ribą. (8) Kol atskiri produktai nėra identifikuoti ir išvardyti, DLK netaikomos.